2019. gada 5. novembrī Rīkojums Nr. 544

Rīgā (prot. Nr. 51 37. §)

**Par apropriācijas pārdali no Finanšu ministrijas, Ekonomikas ministrijas un Ārlietu ministrijas budžeta programmām uz Kultūras ministrijas budžeta programmām**

1. Atbalstīt apropriācijas pārdali 2019. gadā no Finanšu ministrijas budžeta programmas 31.00.00 "Budžeta izpilde un valsts parāda vadība" budžeta apakšprogrammas 31.02.00 "Valsts parāda vadība" 457 140 *euro* apmērā un budžeta programmas 41.00.00 "Maksājumu nodrošināšana citām valsts iestādēm un personām" budžeta apakšprogrammas 41.13.00 "Finansējums Valsts akciju sabiedrības "Valsts nekustamie īpašumi" īstenotajiem projektiem un pasākumiem", ilgtermiņa saistību pasākuma "Dotācija VAS "Valsts nekustamie īpašumi" Jaunā Rīgas teātra ēkas rekonstrukcijai" 131 753 *euro* apmērā (kopā 588 893 *euro*)uz Kultūras ministrijas budžeta programmu 21.00.00 "Kultūras mantojums" Latvijas Nacionālā mākslas muzeja, Latvijas Nacionālā vēstures muzeja un Rīgas Kino muzeja pārcelšanās (uz Muzeju krātuvju kompleksu Pulka ielā 8, Rīgā) un aprīkojuma iegādes izdevumu segšanai.

2. Atbalstīt apropriācijas pārdali 2019. gadā no Finanšu ministrijas budžeta programmas 97.00.00 "Nozaru vadība un politikas plānošana" 28 500 *euro* apmērā, budžeta programmas 33.00.00 "Valsts ieņēmumu un muitas politikas nodrošināšana" 163 202 *euro* apmērā, budžeta programmas 41.00.00 "Maksājumu nodrošināšana citām valsts iestādēm un personām" budžeta apakšprogrammas 41.13.00 "Finansējums Valsts akciju sabiedrības "Valsts nekustamie īpašumi" īstenotajiem projektiem un pasākumiem", ilgtermiņa saistību pasākuma "Dotācija VAS "Valsts nekustamie īpašumi" Jaunā Rīgas teātra ēkas rekonstrukcijai" 70 712 *euro* apmērā, no Ekonomikas ministrijas budžeta programmas 29.00.00 "Enerģētikas politikas ieviešana" budžeta apakšprogrammas 29.02.00 "Elektroenerģijas lietotāju atbalsts" 361 601 *euro* apmērā un no Ārlietu ministrijas budžeta programmas 97.00.00 "Nozaru vadība un politikas plānošana" 50 985 *euro* apmērā (kopā 675 000 *euro*) uz Kultūras ministrijas budžeta programmas 62.00.00 "Eiropas Reģionālās attīstības fonda (ERAF) projektu un pasākumu īstenošana" budžeta apakšprogrammu 62.07.00 "Eiropas Reģionālās attīstības fonda (ERAF) projektu un pasākumu īstenošana (2014–2020)" profesionālās izglītības kompetences centra "Liepājas Mūzikas, mākslas un dizaina vidusskola" īstenotā  8.1.3. specifiskā atbalsta mērķa  "Palielināt modernizēto profesionālās izglītības iestāžu skaitu" ietvaros īstenojamā projektā Nr. 8.1.3.0/17/I/002  "Profesionālās izglītības un kompetences centra "Liepājas Mūzikas, mākslas un dizaina vidusskola" kultūrizglītības mācību vides modernizēšana"" paredzētajiem profesionālās izglītības kompetences centra "Liepājas Mūzikas, mākslas un dizaina vidusskola" profesionālās kultūrizglītības ēkas Alejas ielā 18/20, Liepājā, 1. kārtas būvdarbiem.

3. Kultūras ministrijai, Ekonomikas ministrijai un Ārlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. un 2. punktam.

4. Finanšu ministram normatīvajos aktos noteiktajā kārtībā informēt Saeimu par šā rīkojuma 1. un 2. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

Ministru prezidents A. K. Kariņš

Kultūras ministrs N. Puntulis